CELEX: 32020D0539
Language: lt
Date: 1586908800000
Title: Tarybos sprendimas (ES) 2020/539 2020 m. balandžio 15 d. kuriuo pakeičiamas Sutarties dėl Europos Sąjungos veikimo 255 straipsnyje numatyto komiteto pirmininkas

20.4.2020   
               
               
                  LT
               
               
                  Europos Sąjungos oficialusis leidinys
               
               
                  L 122/1
               
            
         TARYBOS SPRENDIMAS (ES) 2020/539
         2020 m. balandžio 15 d.
         kuriuo pakeičiamas Sutarties dėl Europos Sąjungos veikimo 255 straipsnyje numatyto komiteto pirmininkas
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, visų pirma į jos 255 straipsnio antrą pastraipą,
         atsižvelgdama į 2020 m. kovo 6 d. Teisingumo Teismo pirmininko iniciatyvą,
         kadangi:
         
                     (1)
                  
                  
                     pagal Sutarties dėl Europos Sąjungos veikimo 255 straipsnio pirmą pastraipą buvo įsteigtas komitetas, kuris, prieš valstybių narių Vyriausybėms skiriant Teisingumo Teismo ir Bendrojo Teismo teisėją ir generalinį advokatą, pateikia nuomonę dėl kandidatų tinkamumo eiti tas pareigas (toliau – komitetas);
                  
               
                     (2)
                  
                  
                     Sprendimu (ES, Euratomas) 2017/2262 (1) Taryba paskyrė septynis komiteto narius ketverių metų laikotarpiui, kuris baigiasi 2022 m. vasario 28 d.;
                  
               
                     (3)
                  
                  
                     2020 m. vasario 27 d. laišku komiteto pirmininkas Christiaan TIMMERMANS pranešė apie savo atsistatydinimą iš pareigų;
                  
               
                     (4)
                  
                  
                     2020 m. kovo 6 d. laišku Teisingumo Teismo pirmininkas pasiūlė vietoj Christiaan TIMMERMANS į komiteto pirmininko vietą likusiam kadencijos laikui paskirti Allan ROSAS, laikantis komiteto darbo tvarkos taisyklių, išdėstytų Tarybos sprendimo 2010/124/ES (2) priede, 3 punkto,
                  
               PRIĖMĖ ŠĮ SPRENDIMĄ:
         
            1 straipsnis
            Allan ROSAS skiriamas Sutarties dėl Europos Sąjungos veikimo 255 straipsnyje numatyto komiteto pirmininku laikotarpiui, kuris baigiasi 2022 m. vasario 28 d.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. balandžio 15 d.
            
               
                  Tarybos vardu
               
               
                  Pirmininkas
               
               G. GRLIĆ RADMAN
            
         
         
            (1)  2017 m. gruodžio 4 d. Tarybos sprendimas (ES, Euratomas) 2017/2262, kuriuo skiriami Sutarties dėl Europos Sąjungos veikimo 255 straipsnyje numatyto komiteto nariai (OL L 324, 2017 12 8, p. 50).
         
            (2)  2010 m. vasario 25 d. Tarybos sprendimas 2010/124/ES dėl Sutarties dėl Europos Sąjungos veikimo 255 straipsnyje numatyto komiteto darbo tvarkos taisyklių (OL L 50, 2010 2 27, p. 18).